༄༅། །ཤོང་སྟོན་ལོ་ཙཱ་ལ་སྤྲིང་བ་བཞུགས།
༄༅༅། །ཨོཾ་སྭསྟི་སིདྡྷ། བླ་མ་འཕགས་པས། ཤོང་སྟོན་ལོ་ཙཱ་བའི་སྙན་དུ་གསོལ་
བ། མཁས་པས་ཤེས་པར་བྱ་བ་ཡི། །ཤེས་བྱས་ཤེས་རབ་ལྷུན་སྡུག་པར། །གྱུར་
པས་མཁས་གཞན་ཟིལ་གནོན་ཞིང༌་། །བློ་གསལ་རྣམས་ཀྱི་ཡིད་གཡོ་བར། །བྱེད་
པས་སྔོན་གྱི་དམ་པ་དང༌། །མཚུངས་པ་ཉིད་དུ་གང་གྱུར་པ། །སྡོམ་བརྩོན་སྐད་
གཉིས་སྨྲ་བ་ཁྱོད། །ཡུན་རིང་གནས་ཤིང་རྒྱལ་གྱུར་ཅིག །འགྲོ་བ་ཀུན་གྱི་ཡིད་ལ་
འཇམ་པའི་དཔལ། །ཞུགས་ཤིང་ངག་ལ་རྡོ་རྗེ་དབྱངས་ཅན་མ། །ཉེ་བར་ཞུགས་
ནས་བློ་དང་ངག་གི་དཔལ། །ཕུན་སུམ་ཚོགས་པའི་འབྱོར་པས་འབྱོར་གྱུར་ཅིག །མ་
ལུས་ཕྱོགས་བཅུའི་རྒྱལ་བའི་ཞིང་ཀུན་སྨན་དང་འབྲས་བཅུད་ཕུན་ཚོགས་ཤིང༌། །སྐྱེ་
དགུའི་ཚོགས་རྣམས་འཚེ་བ་མེད་ལ་བདེ་བ་ཀུན་ལ་ལོངས་སྤྱོད་པ། །བདེ་བའི་འབྱུང་
གནས་རྒྱལ་བའི་བསྟན་པའང་ཕྱོགས་རྣམས་ཀུན་ཏུ་རབ་རྒྱས་ཏེ། ། འགྲོ་བའི་ཆོས་
ཚུལ་དྲི་མེད་སྤྱད་ནས་ཀུན་ཀྱང་སངས་རྒྱས་ཉིད་གྱུར་ཅིག །ཤོང་སྟོན་ལའོ།། །།
536